**АКЦИСКИ ПЛАН ЗА ИМПЛЕМЕНТАЦИЈА НА НАЦИОНАЛНАТА ПЛАТФОРМА ЗА НАМАЛУВАЊЕ НА РИЗИЦИ ОД КАТАСТРОФИ НА РЕПУБЛИКА СЕВЕРНА МАКЕДОНИЈА**

**2022-2024**

**СОДРЖИНА**

1. **ВОВЕД …………………………………………………………………………………………………………………. 6**
2. **ЦЕЛИ ……………………………………………………………………………………………………………………. 7**
3. **МЕТОДОЛОГИЈА …………………………………………………………………………………………..……….. 9**
4. **СТРУКТУРА …………………………………………………………………………………………………………. 10**
5. **ПРИОРИТЕТИ ……………………………………………………………………………………………………….. 12**
6. **ПРЕГЛЕД НА АКТИВНОСТИ 2022-2024 ………………………………………………………………………… 14**
7. **ЗАКЛУЧНИ СОГЛЕДУВАЊА …………………………………………………………………………………….. 14**

|  |
| --- |
| **Листа на акроними** |
| (EC 0, EC 1, EC 2, EC 3, EC 4, EC 5, EC 6, EC 7, EC 8 и EC 9) |  Еврокодови – новите Европски прописи за проектирање на градежни конструкции |
| 3Д | Тридимензионално |
| BV | Почетни вредности |
|  CERTH  |  Центарот за истражувања и технологија Хелас од Грција |
| COK | Сектор за операции и координација |
| Eq-DAT | Надградба и осовременување на постојната ИЗИИС методологија за процена на штети од земјотресни дејства |
| L2BR |  Со учење до отпорност |
| MIT LL | Институт за технологија на Масачусетс  |
| MoSCoW | Мора, треба, може, нема да има |
|  NICS | Имплементација на НАТО проект - Следна генерација на системи за командување на инциденти |
| PARforCE | Партнерство за виртуелни лаборатории во градежното инженерство  |
| ROE | Regional Office of Europe- Регионална канцеларија на Европа |
| UNDRR | Оддел на Организацијата на Обединетите нации за намалување на ризици од катастрофи – Канцеларија за Европа и Централна Азија |
| VECTOR | НАТО програма - Наука, мир и безбедност |
| АБХО | Атомско биолошка хемиска одбрана |
| АЗНР | Агенција за задолжителни нафтени резерви |
| АРСМ | Армија на Република Северна Македонија |
| АФПРЗ | Агенција за финансиска поддршка и развој на земјоделието |
| БЈБ | Биро за јавна безбедност |
| ВРСМ | Влада на Република Северна Македонија |
| ГЕФ | Глобален фонд за животна средина |
| ГИЗ | Германско друштво за меѓународна соработка |
| ГШ | Генералштаб |
| ДЗС | Дирекција за заштита и спасување |
| ДЗС | Државен завод за статистика |
| ДИЖС | Државен инспекторат за животна средина |
| ЕК | Европска комисија |
| ЕЛЕМ | Акционерско друштво „Електрани на Македонија“  |
| ЕСПСКК | Единица за стратешко планирање, стандарди и контрола на квалитет |
| ЕУ  | Европска Унија |
| ЗЕЛС | Заедница на единиците на локалната самоуправа |
| ИЗИИС | Институт за земјотресно инженерство и инженерска сеизмологија |
| ИЈЗ | Институт за јавно здравје |
| ИЈЗРМ | Институт за јавно здравје на Република Македонија |
| ИОПЗРП | Идентификување на областите со потенцијално значаен ризик од поплави  |
| ИС | Информационен систем |
| ЈПНШ | Јавно претпријатие „Национални шуми“ |
| ЈПСДШ | Јавно претпријатие за стопанисување со државни шуми |
| МВР | Министерство за внатрешни работи |
| МЕ | Министерство за економија |
| МЖСПП | Министерство за животна средина и просторни планирање |
| МЗ | Министерство за здравство |
| МЗШВ | Министерство за земјоделство, шумарство и водостопанство |
| МК | Министерство за култура |
| МКФФИС | Македонски информативен систем за шумски пожари (MKFFIS, www.mkffis.cuk.gov.mk)  |
| МЛС | Министерство за локална самоуправа |
| МО | Министерство за одбрана |
| МОРП | Мапирање на опасностите и ризикот од поплави  |
| МОРП | Мапирање на опасностите и ризикот од поплави |
| МСК | Мониторинг за следење на конструкции |
| МТВ | Министерство за транспорт и врски |
| МТСП | Министерство за труд и социјална политика |
| НАТО | Организација на Северноатлантски договор |
| ООН | Организација на Обединетите нации |
| ОУП | Оддел за униформирана полиција |
| ПП | Противпожарна |
| ППРП | Прелиминарна процена на ризикот од поплави  |
| ППРП | Прелиминарна проценка на ризикот од поплави |
| ПТЦ | Прифатно- транзитни центри |
| ПУРП | Планирање на управувањето со ризикот од поплави  |
| ПУРП | Планирање на управувањето со ризикот од поплави |
| РКЕ | Регулаторна комисија за енергетика |
| РСМ | Република Северна Македонија |
| РЦУК | Регионален центар за управување со кризи |
| САПДЗДИВТ | Сектор за административна поддршка на директор, заменик директор и владини тела |
| СЗО | Светска здравствена организација |
| СУК | Систем за управување со кризи |
| ТВ | Целни вредности |
| ТППЕ | Територијални противпожарни единици |
| УЗКН | Управа за заштита на културното наследство |
| УКИМ | Универзитет „Свети Кирил и Методиј“ |
| УНДП | Програма за развој на Обединетите Нации |
| УСД | американски долари |
| УХМР | Управа за хидрометеоролошки работи |
| ЦЈЗ | Центар за јавно здравје |
| ЦУК | Центар за управување со кризи |

1. **ВОВЕД**

Обврската за изработка на Акциски план за имплементација на Националната платформа за намалување на ризици од катастрофи на Република Северна Македонија 2022- 2024 година, произлегува од Националната платформа за намалување на ризици од катастрофи на Република Северна Македонија (во натамошниот текст: Национална платформа). Документот е усвоен од Владата на Република Северна Македонија на сто педесет и втората седница одржана на 3 септември 2019 година, со кој националниот кординатор за имплементација на Националната платформа за намалување на ризици од катастрофи на Република Северна Македонија се задолжува за изработка на акциски план за временски период од три години (2022 – 2024 година). Националната платформа и Акцискиот план се целосно усогласени со Сендаи рамката за намалување на ризикот од катастрофи 2015-2030 година, која беше усвоена на Третата светска конференција на ООН за намалување на ризикот од катастрофи (во натамошниот текст: Сендаи рамка) на 18 март 2015 година.

Сендаи рамката претставува инструмент кој е продолжение на Рамката за акција од Хјого (HFA) 2005–2015, која подразбира градење на отпорност на нациите и заедниците при катастрофи. Сендаи рамката, која во суштина се заснова на превентивен, наместо на реактивен пристап, е изградена врз елементи кои обезбедуваат континуитет со активности и воведува голем број иновации како што се: акцент на управување со ризик од катастрофи, дефиниции на седум глобални цели, намалување на ризикот од катастрофи како очекуван исход, цел насочена кон спречување на нови ризици, намалување на постојниот ризик и зајакнување на отпорноста, како и голем број водечки принципи, вклучително и примарната одговорност на државите за спречување и намалување на ризикот од катастрофи, вклученоста на општеството како целина и на сите државни институции. Покрај тоа, обемот на намалување на ризикот од катастрофа е значително проширен и не се фокусира само на природните опасности, туку и на катастрофи предизвикани од човечки фактор, како што се еколошки, технолошки и биолошки опасности и ризици. Посебен акцент е поставен на промоцијата на здравствената отпорност.

Сендаи рамката артикулира неколку клучни акции:

* потреба за подобро разбирање на ризикот од катастрофа во сите нејзини димензии на изложеност,
* ранливост и видови на опасност,
* зајакнување на управувањето со ризиците од катастрофи,
* прецизирање на одговорноста во управување со ризици од катастрофи,
* подготвеност за подобрување на реконструкцијата - „Изгради подобро“,
* идентификување на засегнатите страни и нивната улога,
* мобилизирање на инвестициите чувствителни на ризик за да се избегне создавање нови ризици,
* отпорност на здравствената инфраструктура, културното наследство и работните места,
* зајакнување на меѓународната соработка и глобалните партнерства и донаторските политики и програми базирани на ризици, вклучително и финансиска поддршка и заеми од меѓународни финансиски институции.

Канцеларијата на ООН за намалување на ризици од катастрофи со седиште во Женева, Швајцарија е задолжена за поддршка на спроведувањето, следењето и ревизијата на Сендаи рамката за акција кај сите земји-членки на ООН.

1. **ЦЕЛИ**

Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година е подготвен како оперативна имплементација на приоритетите на Националната платформа за намалување на ризици од катастрофи на Република Северна Македонија. Суштинската цел на неговото спроведување е да се подобри состојбата во сферата на намалување на ризикот од катастрофи, да се намали ризикот преку креирање политики, програми и планови, да се зајакне и зголеми капацитетот за рано предупредување, да се создадат поотпорни заедници на катастрофи и да се спречат нови ризици во Република Северна Македонија. Акцискиот план опфаќа тригодишен период (од почетокот на 2022 година, до крајот на 2024 година) и детално ќе биде елабориран преку активности на кои се обврзани релеватните министерства, органите на државната управа, јавните претпријатија и единиците на локалната самоуправа.

Една од основните цели на Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година е да понуди поинаков агол на разбирање, гледање и третирање на ризиците од катастрофи и да иницира креирање на единствен и интегриран систем за намалување на ризици од катастрофи, што е дел од повеќегодишните напори на Владата на Република Северна Македонија за реформи во сегашниот систем за управување со кризи и заштита и спасување. Од тие причини, Акцискиот план целосно се потпира на Сендаи рамката, чиј основни постулати се превенција и интеграција, како главен предуслов за градење отпорност на општеството, преку четири основни начела:

* Градење знаење за ризик од катастрофи,
* Пристап на целото општество во управувањето со ризиците од катастрофи,
* Промовирање инвестиции за намалување ризици од катастрофи и
* Поддршка на развојот на сеопфатен пристап за управување со ризици од катастрофи.

Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година е сублимат на сите проекти на субјектите на системот за кризи, со дефинирање на активностите, носителите и роковите за нивна имплементација. Тој ги идентификува активностите и подактивностите, кои засегнатите страни планираат да ги спроведат на национално и локално ниво согласно заложбите за планирање на буџетски средства за наредните години и преземените обврски, со дефинирање на временската рамка на реализација, проценка на трошоците, изворите на финансирање, како и индикаторите за успех. Сите добиени влезови се интегрирани во табеларната форма која е составен дел на овој документ, врз основа на која ќе се следи успехот на реализацијата.

Општата цел на Акцискиот план е до 2022 година Република Северна Македононија да создаде основа за натамошно развивање систем за управување со ризици од катастрофи, да воспостави солиден меѓуинституционален систем за координација отпорен на катастрофи и други опасности, кој ќе биде способен да изврши реконструкција по катастрофи или какви било други опасности.

1. **МЕТОДОЛОГИЈА**

Методолошкиот пристап за развој на структурата на Акциониот план за имплементација на Националната платформа за намалување на ризици од катастрофи на Република Северна Македонија 2022- 2024 година е заснован врз општ методолошки резултат. Прво, за целите на постигнување на општата цел на Националната платформа беа утврдени специфични цели за секоја од шесте компоненти, кои се усогласија со четирите рамковни приоритети на Сендаи рамката. Поставени се мерки што треба да се спроведат за секоја специфична цел и потоа се формулираат конзистентни, усогласени резултати за секоја мерка посебно, што треба да се постигне по нејзиното спроведување. Секој поставен резултат означува промена во реалната состојба што треба да се постигне со одредено дејство и согласно тоа да претставува специфичен или директен резултат на одредена активност.

Резултатите, до одреден степен, широко се дефинирани зависно од нивото на развој на процесот на планирање во одредена област. Во оние области каде што е потребно да се направат анализи и специфично планирање, резултатите се повеќе од општа природа и помалку развиени, додека во оние области каде што резултатите што треба да се постигнат се доста познати, формулираните резултати се поспецифични. Одреден степен на недоследност беше предизвикан од процесот на усогласување меѓу голем број различни институции.

Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година утврдува и временски ограничувања за реализација на активностите планирани во рамките на поставените резултати. Поставени се временски ограничувања за да се обезбедат јасни насоки за детално планирање и процедурално следење на напредокот направен во реализацијата на планираните активности. Тие се поставуваат на квартална основа согласно периодичното следење на привремените резултати. Временскиот рок квартално прикажан подразбира дека е задолжително да се спроведуваат планираните активности до споменатиот квартал.

1. **СТРУКТУРА**

Кога станува збор за структурата на Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година, резултатите се поставени како основа за дефинирање на сите активности што треба да се спроведат. Во тој поглед, дефинирани се голем број клучни активности за секој резултат. Поставениот број на активности е формулиран во широка смисла за да се овозможи лесно прилагодување на фактичката состојба во текот на деталното планирање за нивно спроведување. Со деталното планирање на спроведувањето на поставените активности, ќе се утврдат сите пресвртници и процедурални индикатори за планираните резултати.

Заради следење на постигнатиот напредок во однос на остварувањето на поставената општа цел на Националната платформа, односно на Акцискиот план, дефинирани се индикатори за следење на долгорочното влијание, додека индикаторите за резултатите се поставени за специфични цели. По исклучок, во одредени случаи, кога не беше можно да се дефинира индикатор за исход, се дефинира индикатор заснован на излез. Секој индикатор има свои почетни вредности (BV), кои ги претставуваат неговите вредности на почетокот на 2022 година и целните вредности (ТВ) до крајот на 2024 година. Исклучително, во одредени случаи се поставуваат други временски детерминанти за BV и ТВ. Со цел да се добие што е можно поефикасен мониторинг, исто така, се поставени квантитативни вредносни индикатори.

Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година ги поставува водечките институции задолжени за постигнување на поставените резултати преку спроведување на соодветни активности. Институциите наведени како водечки (спроведувачки) се оние институции кои или имаат преовладувачка надлежност да преземаат активности за постигнување на резултатите или ќе одговараат за координација при планирање и спроведување на активностите за постигнување на овие резултати. Во тој контекст, овие институции ќе одговараат за комуникација со другите надлежни институции, годишно оперативно планирање и известување за постигнатиот напредок во реализацијата на планираните активности. Покрај тоа, како партнери во спроведувањето, исто така, се споменуваат институции од кои може да се очекува да бидат вклучени во некој дел од спроведувањето или како водечки или партнерски институции во спроведувањето на активностите. Во таа смисла, се споменуваат и партнерот за реализација на активностите спроведени преку техничката поддршка, како и другите партнери, како што се граѓанските организации.

Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година содржи проценки за потребните ресурси за негово спроведување, што исклучиво се однесува на дополнителни трошоци во споредба со тековните капацитети на материјалот и персоналот. Во случај кога не се изразени буџетски трошоци за спроведување на одредени мерки и постигнување на одредени резултати, тоа не значи дека буџетските ресурси воопшто нема да се користат за нивно спроведување, туку дека има потреба од ресурси од буџетот кои би биле планирани во рамките на ограничените средства наменети за водечките институции во 2022 и следните години. Проценката на потребни дополнителни средства се прави првенствено за нивото на активности, додека онаму каде што не беше можно да се даде проценка за нивото на активностите, проценката беше направена на ниво на резултати. Кога станува збор за одредени проекти за намалување на ризиците од катастрофи кои го поддржуваат поширокиот опсег на реформата и траат подолг временски период, како и за одреден број активности за постигнување на одреден резултат, не беше можно да се направи проценка на средствата потребни за нивно спроведување или таквата проценка беше само грубо направена.

Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година, исто така, укажува на изворите на финансирање, освен во одредени случаи што може да се сметаат како основа за дефинирање приоритети за понатамошни донатори и буџетска поддршка за воспоставување на одржлив систем за управување со катастрофи и друг ризик од опасност.

1. **ПРИОРИТЕТИ**

Како што е претходно наведено, Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година е структуиран согласно основните програмски приоритети на Сендаи рамката и тој претставува прв збирен оперативен документ за намалување на ризици од катастрофи конципиран според меѓународни стандарди. Согласно тоа, ќе подлежи и на ревизија на Одделот на ООН за намалување на ризици од катастрофи – Канцеларија за Европа и Централна Азија (UNDRR – Regional Office for Europe and Central Asia) со седиште во Женева, Швајцарија. Треба да се има предвид дека Сендаи рамката претставува дел од политиките на ЕУ во сегментот на справување со кризи и дека Унијата инсистира на нејзина имплементацијата во функција на намалување на ризикот од катастрофи во:

а) развојни и политики и планови за хуманитарна помош;

б) одговори на кризи, каде што се разгледуваат одговори и реконструкција на катастрофи и

в) стратегии за прилагодување на климатските промени.

Според документите на ЕУ, треба да се стават на располагање ресурси за да се поддржи Сендаи рамката во државите-членки на ЕУ, државите кандидати и земјите во развој.

Посебните цели на Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година се поставени така што ќе може да се постигне општата цел и секоја специфична цел е дефинирана согласно една од шесте компоненти. Компонентите се усогласени со четирите приоритети на Сендаи рамката. Специфичните цели се развиваат како мерки кои се формулирани така што, колку што е можно повеќе, да ги означуваат резултатите што треба да се постигнат.

Генерално, дефинирани се четири приоритети на Сендаи рамката, кои воедно се препорачуваат и како политики на ЕУ:

Приоритет 1: „Разбирање на ризикот од катастрофи“, кој главно ги адресира податоците, проценката на ризикот и ранливоста, ширењето добри практики, градење знаење и подобрување на истражувањата и образованието, широко опфатени во системот за кризен менаџмент, хуманитарната помош, адаптацијата кон климатските промени, истражувачките политики и практики, како и значењето на животната средина.

Приоритет 2: „Зајакнување на управувањето со ризиците од катастрофи“ е тесно поврзан со претходниот приоритет и се однесува на планирањето на управувањето со ризици, проценка на можностите, управувањето со животната средина и прекуграничната соработка преку кохезивни развојни политики.

Приоритет 3: „Вложување (инвестирање) во намалувањето на ризиците од катастрофи“, кој подразбира меѓуинституционална соработка за развој, истражувањата и иновациите во оваа област, научно-техничката соработка со меѓународни организации и развој на проекти.

Приоритет 4: „Подобрување на подготовката за ефективен одговор“, што подразбира серија прашања опфатени со политиките за кризен менаџмент и заштита и спасување, како што се: раното предупредување, обуки, вежби, споделување капацитети за прв одговор, развојните политики заведени во програмите на надлежните институции и сл.

Поради специфичностите на организацијата на институциите инволвирани во процесот на изработката на Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година, како и поради поклопувањето на одредени марки наведени во приоритетите, националниот координатор за имплементација на Националната платформа за намалување ризици од катастрофи се одлучи на дефинирање на три основни приоритети, преку спојување на првите два приоритети во еден, именуван како „Разбирање на ризиците од кататрофи и зајкнување на управувањето со нив“, додека останатите два остануваат непроменети.

1. **ПРЕГЛЕД НА АКТИВНОСТИ 2022-2024**

Табела - Приоритет 1: Разбирање на ризиците од катастрофи и зајакнување на управувањето со нив

Табела - Приоритет 2: Вложување (инвестирање) во намалувањето на ризиците од катастрофи

Табела - Приоритет 3: Подобрување на подготовката за ефективен одговор

1. **ЗАКЛУЧНИ СОГЛЕДУВАЊА**

Пред Република Северна Македонија, како полноправна членка на НАТО, претстојат или се во тек сериозни реформи во повеќе сфери, меѓу кои и во системот за кризен менаџмент и заштита и спасување. Веќе подолго време во овој сегмент препознаени се серија слабости, на што конкретно укажуваат и меѓународните институции (Извештајот на НАТО за кризен менаџмент од 2006 година, Анализата за проценка на капацитетите на Република Северна Македонија против трговијата со оружје за масовно уништување и подготвеност за справување со последиците од катастрофи од Европската команда на САД од 2015 година, Програмата за евалуација (Peer Review) на ЕУ од 2018 година или Резимето за Проценка на подготвеност на Република Северна Македонија на Програмата на Европската команда на САД за цивилно-воена подготвеност за кризи од 2020 година). При тоа, детектирани се низа аномалии, посебно во делот на насочување на активностите, ефикасноста, координацијата, единството во командувањето и слично, како резултат на несоодветната системска и организациска поставеност, кадровска екипираност и материјално – техничка опременост.

Сепак, главниот недостаток на кој инсистира ЕУ, која целосно го има прифатено концептот на Сендаи рамката е во т.н. „реактивен“ пристап во справувањето со кризи, наместо кон превентивниот и сеопфатен ангажман на целото општество, односно кон поширок приод во намалувањето на ризикот од катастрофи.

Четвртото ревидирано издание на Националната платформа за намалување на ризици од катастрофи на Република Северна Македонија 2022- 2024 година, усвоено од Владата на Република Северна Македонија во септември 2019 година ги редефинира приоритетите во постојниот систем за управување со кризи и заштита и спасување и ги поставува основите на методологијата на идниот систем за намалување на ризиците од катастрофи. Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година претставува оперативен сублимат на проектите понудени од институциите кои се инволвирани во системот за управување со кризи и заштита и спасување, во кој се дефинирани активностите, носителите и роковите за нивна имплементација.

Првиот Акциски план за имплементација на Националната платформа за намалување на ризици од катастрофи на Република Северна Македонија 2022- 2024 година го подготви националниот координатор за имплементација на Националната платформа за намалување на ризици од несреќи и катастрофи во соработка со другите субјекти на системот за кризи со цел унапредување, развивање и јакнење на системот за кризи. Акцискиот план беше изработен во соработка со Министерството за внатрешни работи, Министерството за одбрана, Министерството за здравство, Министерството за животна средина и просторно планирање, Министерството за земјоделство, шумарство и водостопанство, Министерството за економија, Министерството за транспорт и врски, Министерството за труд и социјална политика, Министерството за култура - Управа за заштита на културното наследство, Центарот за управување со кризи, Дирекцијата за заштита и спасување, Министерството за земјоделство, шумарство и водостопанство - Управа за хидрометеоролошки работи, Генералштабот на Армијата на Република Северна Македонија, Градот Скопје, Заедницата на единиците на локалната самоуправа, Територијалните противпожарни единици на Град Скопје, Јавното претпријатие за стопанисување со државни шуми „Национални шуми“-п.о.-Скопје, Универзитетот „Свети Кирил и Методиј“ – Институт за земјотресно инженерство и инженерска сеизмологија.

Следењето на спроведувањето на Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година ќе го спроведува националниот координатор за имплементација на Националната платформа за намалување на ризици од катастрофи на Република Северна Македонија, за што ќе подготвува годишни извештаи и ќе ги доставува на разгледување и усвојување од страна на Владата на Република Северна Македонија. Владата на Република Северна Македонија ќе го процени степенот на имплементација и ќе предложи дополнителни активности и упатства со цел да се подобри спроведувањето и одржливоста на Акцискиот план врз основа на доставените годишни извештаи.

За спроведување на Акцискиот план за имплементација на Националната платформа за намалување на ризици од катастрофи на Република Северна Македонија 2022- 2024 година се обезбедени финансиски средства од тековните буџети на надлежните институции, единиците на локалната самоуправа и јавните претпријатија, како и од донации од меѓународни организации и имплементација на програми и проекти финансирани од фондови на ЕУ.